**П Р И Ј Е Д Л О Г**

На основу члана 348. Закона о стварним правима („Службени гласник Републике Српске“, број 124/08, 3/09 и 58/09 и 95/11), члана 39. став 2. алинеја 13 Закона о локалној самоуправи („Службени гласник Републике Српске“, број 97/16), члана 5. став 1. тачка б) Правилника о поступку јавног конкурса за располагање непокретностима у својини Републике Српске и јединица локалне самоуправе („Службени гласник Републике Српске“, број 20/12) и члана 39. став 2. алинеја 14) Статута Града Бијељина („Службени гласник Града Бијељина“, број 9/17), Скупштина Града Бијељина на сједници одржаној дана \_\_\_\_\_\_\_\_\_\_2017. године, д о н о с и

**О Д Л У К У**

**О НАЧИНУ И УСЛОВИМА ЈАВНЕ ПРОДАЈЕ НЕПОКРЕТНОСТИ ОЗНАЧЕНЕ КАО К.П. БРОЈ 788, К.О. ДВОРОВИ**

**Члан 1.**

Под условима и на начин утврђен овом Одлуком спровешће се усменим јавним надметањем – лицитацијом (у даљем тексту: лицитација) продаја непокретности у својини Града Бијељина, означена као:

- **к.п. број 788**, зв. „пашњачић“, по култури шума 3.класе, површине 384 м2, уписана у лист непокретности број 175 к.о. Дворови, у којем је као посједник уписана Општина Бијељина са дијелом 1/1, а што одговара парцели означеној као к.п. број 788 зв. „пашњачић“, по култури шума 3.класе, површине 384 м2, уписана у зк.ул. број 292 к.о. Дворови, у којем је Општина Бијељина уписана са правом својине са дијелом 1/1.

**Члан 2.**

Налазом ЈП „ Дирекција за изградњу и развој града“ д.о.о. Бијељина број И-575/17 од 8.9.2017. године утврђено је да се предметна парцела к.п. број 788 к.о. Дворови, налази у урбанистичком реону к.о. Дворови у петој стамбено пословној зони, у депресији између жељезничке пруге и локалног пута на који нема излаз. Са друге стране парцела је окружена земљиштем које се користи за пољопривредну производњу.

У складу са чланом 10. Одлуке о висини вриједности непокретности по зонама на територији Града Бијељина на дан 31.12.2016. године, у броју 01-022-98/16 од 29. децембра 2016.године, просјечна вриједност грађевинског земљишта у петој стамбено-пословној зони износи 22,10 КМ/м2, а вриједност пољопривредног земљишта у наведеној зони износи 5,50 КМ/м2. Приликом одређивања почетне лицитационе цијене комисија је узела у обзир и цијену по којој је продата непокретност која граничи са непокретности која је предмет продаје, и иста је продата по цијени од 5,00 КМ/м2, што је утврђено увидом у нотарску исправу број ОПУ-930/2015 од 7.10.2015.године. С тога је комисија као почетну лицитациону цијену за к.п. 788 к.о. Дворови одредила износ од 5,00 КМ/м2, што за површину од 384 м2 износи 1920,00 КМ.

**Члан 3.**

За учешће у поступку лицитације учесници су дужни уплатити на име кауције износ који не може бити нижи од 1.000,00 КМ и за :

* к.п. 788 к.о. Дворови, кауција износи 1.000,00 КМ.

Уплата се врши на јединствен рачун трезора Града Бијељина број 555-001-00777777-70 прије почетка лицитационог поступка, а доказ о извршеној уплати доставља се Комисији.

**Члан 4.**

Продајну цијену наведених непокретности учесник лицитације, са којим ће се закључити уговор, обавезан је уплатити у року од 15 дана од дана потписивања уговора на жиро-рачун продавца, а предаја непокретности у посјед купцу извршиће се у року од 8 (осам) дана по уплати купопродајне цијене, о чему ће се сачинити записник.

**Члан 5.**

Поступак лицитације непокретности у својини Града Бијељина спровешће Комисија за спровођење јавног конкурса за продају , односно оптерећење правом грађења непокретности у својини Града Бијељина.

Оглас за продају непокретности из члана 1. Одлуке објавиће се у локалном листу „Семберске новине“, на огласној табли Градске управе града Бијељина и на страницама званичне интернет презентације Града Бијељина .

**Члан 6.**

Овлашћује се Градоначелник Града Бијељина да по завршетку лицитационог поступка са најповољнијим понуђачем закључи Уговор о купопродаји, а по прибављеном мишљењу Замјеника Правобраниоца Републике Српске са сједиштем у Бијељини.

**Члан 7.**

Трошкове израде Уговора о купопродаји у форми нотарске исправе као и трошкове провођења истог сноси купац.

**Члан 8.**

Ова Одлука ступа на снагу осмог дана од дана објављивања у „Службеном гласнику града Бијељина“.

СКУПШТИНА ГРАДА БИЈЕЉИНА

Број:\_\_\_\_\_\_\_\_\_\_\_/17. **П Р Е Д С Ј Е Д Н И К**

Б и ј е љ и н а, **СКУПШТИНЕ ГРАДА БИЈЕЉИНА**

Датум,\_\_\_\_\_\_\_\_\_\_\_ **Славиша Марковић**

**О Б Р А З Л О Ж Е Њ Е**

уз одлуку о начину и условима јавне продаје непокретности означене као к.п. број 788, к.о. Дворови

**ПРАВНИ ОСНОВ ЗА ДОНОШЕЊЕ ОДЛУКЕ**

У члану 348. Закона о стварним правима („Службени гласник Републике Српске“, број 124/08, 3/09 и 58/09 и 95/11), прописно је „*да непокретностима у својини Републике и јединица локалне самоуправе, и са правом грађења може се располагати само на основу јавног конкурса и уз накнаду утврђену по тржишној цијени, ако посебним законом није другачије одређено* ***(став 1)*** *; Правилник о поступку јавног конкурса из става 1. овог члана донијеће директор Републичке управе за геодетске и имовинско-правне послове у року од три мјесеца од ступања на снагу овог закона* ***(став 2).“***

Чланом 5. став 1. тачка б) Правилника о поступку јавног конкурса за располагање непокретностима у својини Републике Српске и јединица локалне самоуправе („Службени гласник Републике Српске“, број 20/12) је прописано да *„Одлуку о начину и условима продаје, односно оптерећења правом грађења непокретности у својини јединица локалне самоуправе доноси скупштина јединица локалне самоуправе на приједлог начелника општине, односно градоначелника града.“*

Чланом 39. став 2. алинеја 13. Закона о локалној самоуправи („Службени гласник Републике Српске“, број 97/16), и чланом 39. став 2. алинеја 13 Статута Града Бијељина („Службени гласник Града Бијељина“, број: 9/17) је прописано да Скупштина града доноси одлуке о прибављању, управљању и располагању имовином града.

**РАЗЛОЗИ ЗА ДОНОШЕЊЕ ОДЛУКЕ**

Јово Перишић из Дворова, обратио се са захтјевом за рјешавање имовинско-правних односа на непокретности у Дворовима, која је у власништву Града Бијељина, како би проширио своје производне капацитете, који су смјештени на сусједној парцели, чији је он власник.

Предмет продаје је к.п. 788 зв. „пашњачић“, по култури њива 3.класе, површине 384 м2, уписана у лист непокретности број 175 к.о. Дворови, у којем је као посједник уписана Општина Бијељина са дијелом 1/1, а што одговара парцели означеној као к.п. број 788 зв. „пашњачић“, по култури шума 3.класе, површине 384 м2, уписана у зк.ул. број 292 к.о. Дворови, у којем је Општина Бијељина уписана са правом својине са дијелом 1/1.

Налазом ЈП „ Дирекција за изградњу и развој града“ д.о.о. Бијељина број И-575/17 од 8.9.2017. године утврђено је да се предметна парцела к.п. број 788 к.о. Дворови, налази у урбанистичком реону к.о. Дворови у петој стамбено пословној зони, у депресији између жељезничке пруге и локалног пута на који нема излаз. Са друге стране парцела је окружена земљиштем које се користи за пољопривредну производњу.

У складу са чланом 10. Одлуке о висини вриједности непокретности по зонама на територији Града Бијељина на дан 31.12.2016. године, у броју 01-022-98/16 од 29. децембра 2016.године, просјечна вриједност грађевинског земљишта у петој стамбено-пословној зони износи 22,10 КМ/м2, а вриједност пољопривредног земљишта у наведеној зони износи 5,50 КМ/м2. Приликом одређивања почетне лицитационе цијене комисија је узела у обзир и цијену по којој је продата непокретност која граничи са непокретности која је предмет продаје, и иста је продата по цијени од 5,00 КМ/м2, што је утврђено увидом у нотарску исправу број ОПУ-930/2015 од 7.10.2015.године. С тога је комисија као почетну лицитациону цијену за к.п. 788 к.о. Дворови одредила износ од 5,00 КМ/м2, што за површину од 384 м2 износи 1920,00 КМ.

**ФИНАНСИЈСКА СРЕДСТВА**

За доношење ове Одлуке нису потребна финансијска средства.

**ОБРАЂИВАЧ:**

**ОДЈЕЉЕЊЕ ЗА СТАМБЕНО-КОМУНАЛНЕ ПОСЛОВЕ**

**И ЗАШТИТУ ЖИВОТНЕ СРЕДИНЕ**